钦定古今图书集成/明伦汇编/闺媛典/第369卷 > 徐常净
## 钦定古今图书集成/明伦汇编/闺媛典/第369卷 > 徐常净

按《延平府志》：“徐常净，沙县人，鞠于富民。洪武间，主翁
垂殁，以遗孤托之。常净鞠之长，尽以所遗赀归之，遂
为尼。蔬食数十年，忽尔灵悟，人有休咎，莫不先知。一
夕，有盗数人，欲御之，常净戒侍者曰：‘今夜有客，可具
斋供若干席待之’。有顷，盗至，出迓曰：‘山门僻左，无物
相款，薄具斋供，渎公一饭’。诸盗见斋供适与人数合，
相顾失色，遂不敢犯而去。人服其神。年九十终于铁
壁堂。”